
Вх.№ ПО-00-69/19. 07. 2019год.
ПРОТОКОЛ № 02
от дейността на комисия, назначена със Заповед № РД 10-82/04. 07. 2019год.на Директора на ТП”ДЛС Ропотамо”за разглеждане, оценка и класиране на получените оферти в процедура по реда на ЗОП-открита процедура с предмет: „Доставка, монтаж и баланс на гуми за автомобилния парк на ТП“ДЛС Ропотамо“ за срок от 12месеца“, открита с Решение № РД 10-64/21. 05. 2019год.на Директора на ТП”ДЛС Ропотамо”, обявено в АОП с имп.№ 912720
Днес, 19. 07. 2019г. от 10:00 часа, в административната сграда на ТП”ДЛС Ропотамо” в гр. Бургас, ж.к.”Изгрев”№ 170, заседателна зала се проведе заседание на комисия, назначена със Заповед № РД 10-002/04. 01. 2019год. на Директора на ТП ДЛС – Ропотамо в състав:
ПРЕДСЕДАТЕЛ: заличено, чл.2 ЗЗЛД
ЧЛЕНОВЕ:           заличено, чл.2 ЗЗЛД
                                            заличено, чл.2 ЗЗЛД
            Заседанието беше свикано от председателя на комисията, със задача да продължи работата си по извършване на предварителен подбор на участниците, разглеждане, оценка и класиране на представените оферти за участие в открита процедура по реда на Закона за обществените поръчки /ЗОП/ и Правилника за прилагане на Закона за обществените поръчки /ППЗОП/.

            След представяне на протокол за подадени опаковки от входящия регистър за постъпилите допълнително изискани от комисията документи, удостоверено с протокол между деловодителя и председателят на комисията, същият откри заседанието. 

             Комисията установи, че в определения срок за представяне на допълнителни документи., в деловодството на ТП ДЛС Ропотамо са  постъпили следните опаковки:

1. Опаковка, вх.№ ПО-00-56/10. 07. 2019год.от фирма „Примекс“ЕООД, гр. Шумен;
2. Опаковка, вх.№ ЦУ-00-13/11. 07. 2019год. от фирма „Екстрем ауто“ЕООД, гр. Приморско;
3. Опаковка, вх. № ПО-00-66/12. 07. 2019год. от фирма „Диана“ООД гр. София
   Председателят на комисията обяви дневният ред на заседанието:

1. Отваряне на пликовете с допълнително подадените документи, по реда на тяхното постъпване и регистриране в деловодството на ТП ДЛС Ропотамо и оповестяване на документите, които се съдържат в тях;

2. Разглеждане на допълнително представените документи с оглед решенията на комисията от заседанието й на 04. 07. 2019г., относно съответствието на участниците с изискванията към личното състояние и критериите за подбор.

За всеки един от кандидатите, Комисията спази определената последователност от действия, съгласно чл. 54 от ППЗОП за разглеждане на оферти и заявления за участие, подадени на хартиен носител, както следва:

Първо бе отворена опаковката на „Примекс“ЕООД. В нея се съдържа и следните документи и предмети:
· 1 брой CD със записи на ЕЕДОП на „Примекс“ЕООД и „Рила-21“ЕООД;
· Придружително писмо

След като бе отворен електронния носител, комисията констатира,  че в него се съдържа запис на ЕЕДОП в PDFформат на участника и на третото лице, чийто капацитет ще се използва. Комисията разгледа документите и установи, че са допълнени съобразно дадените указания на Комисията от предходното заседание. 
         При така представените ЕЕДОП на участника и на третото лице, комисията констатира, че същите отговарят на изискванията на Възложителя, относно личното му състояние и критерии за подбор и е подписан с електронен подпис от представляващия участника.    

 -----------------------------------------------------------------------------------------------------------------------
Втора бе отворена опаковката на „Екстрем ауто“ЕООД. В нея се съдържат следните документи:
· Извадка от Гугъл карти за доказване отстоянието на сервиза от базата на ТП ДЛС Ропотамо

· 1 брой USBflash
След като бе отворен USBflash, комисията констатира, че в него се съдържа запис на ЕЕДОП в PDFформат. Комисията разгледа документа и установи, че е допълнен съобразно дадените указания на Комисията от предходното заседание. 

  Трета бе отворена опаковката, изпратена от „Диана“ООД. В нея се съдържат следните документи:

· 1 брой CD;

· Писмо;

· Извадка от Гугъл карти

След като бе отворен електронния носител, комисията констатира, че в него се съдържа запис на ЕЕДОП в PDFформат. Комисията разгледа документа и установи, че е допълнен съобразно дадените указания на Комисията от предходното заседание. 

В писмото участникът е направил изявление, касаещо поставеното изискване на Възложителя за наличие на минимум една сервизна база с възможност за монтаж и ремонт на гуми  на максимално разстояние от базата на автопарка/ намираща се в м. Аркутино, община Созопол, до Ловна резиденця „Аркутино“/ до 40 километра (собствена, наета или предоставена за ползване). 
В писмото участникът е заявил, че е невъзможно разстоянието да се изчисли, тъй като не са посочени координати на базата на автопарка, която е отправна точка за изчисление на разстоянието.

Предвид това изявление, Комисията счита, че е необходимо да даде допълваща информация с оглед изискуемите документи от участниците, като за тази цел ще бъде изпратена извадка от Google.com/maps на тримата участници, на която е обозначена Ловна резиденция „Аркутино“/ HUNTING LODGE ROPOTAMO/ 
Именно от това обозначение следва да бъдат измерени разстоянията до СЕРВИЗНИТЕ БАЗИ на участниците, за да може да се извърши впоследствие преценка от Комисията дали участниците отговарят на това условие.
На основание чл.54, ал.9 от ППЗОП, участниците „Примекс“ЕООД, „Екстрем ауто“ЕООД и „Диана“ООД да представят в срок от 5/пет/работни дни, считано от получаване на настоящия протокол  извадка от Google.bg/maps с маркирано разстояние от HUNTING LODGE ROPOTAMO ДО СЕРВИЗНАТА БАЗА, КЪДЕТО ЩЕ СЕ ИЗВЪРШВА ДЕМОНТАЖА И МОНТАЖА НА ГУМИТЕ.
След като комисията разгледа допълнително представените документи за съответствие с изискванията към личното състояние и критериите за подбор, поставени от възложителя и взе горното решение, на основание чл. 54, ал. 12 от ППЗОП, комисията реши настоящия протокол да бъде изпратен на участниците и в същия ден да бъде публикуван в профила на купувача.

Във връзка с това, единодушно беше взето решение председателят на комисията да изготви и подпише уведомително писмо до участниците.

Комисията единодушно реши да представи настоящия протокол на възложителя с оглед преценка за вземане на решения по гореописаните предложения и възползване от правото му по чл.67, ал.5 от ЗОП за изискване на документи, чрез които се доказва информацията, посочена в ЕЕДОП.

На основание чл.51, ал.4, т.1 от ППЗОП, председателят на комисията ще информира останалите членове на комисията за датата на следващото заседание за разглеждане и оценка на техническото предложение на допуснатия участник.

Настоящият протокол № 2 се състави и подписа на основание чл. 103, ал. 3 от ЗОП, във връзка с чл. 54, ал.1 - 12 от ППЗОП на  19. 07. 2019г.

На основание чл. 24, ал. 1, т.5 от ППЗОП настоящия протокол да се публикува в профила на купувача на адрес:  http://www.uidp-sliven.com/procedures/3130.
ПРЕДСЕДАТЕЛ: заличено, чл.2 ЗЗЛД
ЧЛЕНОВЕ:           заличено, чл.2 ЗЗЛД
                                     заличено, чл.2 ЗЗЛД                              

 МИНИСТЕРСТВО НА ЗЕМЕДЕЛИЕТО,  ХРАНИТЕ И ГОРИТЕ


 „ЮГОИЗТОЧНО ДЪРЖАВНО ПРЕДПРИЯТИЕ”ДП ГР. СЛИВЕН


                                   ТЕРИТОРИАЛНО ПОДЕЛЕНИЕ


          „ДЪРЖАВНО ЛОВНО СТОПАНСТВО РОПОТАМО”


              8008, гр. Бургас, ж.к.”Изгрев”№ 170, п.к. 9, тел/факс: 056/521006











